ספור טיול הרגועים של קא"ו אפריל 2004

עשרים וארבע באפריל 2004, שבת. על כביש
החוף בדרך לנקודת הכינוס.
יש משהו מאד מרגש ומדמיע כשלידי ולפני
עובר עוד אופנוע ועוד אופנוע שנוסעים כל אחד בצורה כה יחידנית
על הכביש
הולכים ומתנקזים
הולכים ומתקרבים
כשלפתע מתברר שהם מוכרים לי מעבר רחוק/קרוב
ועוד רגע
וכולם פונים לאותו היעד
לחגיגה של פרינגים,מתכת מתפתלת, פנסים צמיגים
ואנשים יפים.

אנשים יפים רואים נוף יפה,
שפת הכנרת – שפיץ דרומי, מים עד שפת
הטיילת, עם צמחית שיחים/עצים ירוקה שמבצבצת מפאת למים,
מזכרת לעונות שחונות כשהחוף היה רחוק יותר.
"מה כל כך יפה שאתם רואים" – שואל הנוף
"מעונן עכשיו ואור השמש מפוזר ברכות על פני העמקים.
הרי הגליל והגלעד מתנשאים בפראות, מעל שטיחי אדמה
מעובדת. שיירה של 30 אופנועים וקטנועים, קטנים וגדולים
יוצרת משהו
אחר כשהיא מתפתלת, מדורגת דמקה,
 וזה מה שאנחנו רואים."
"אותכם אני מהדהד" – עונה הנוף – "את המהיר והאיטי,
המרדן והשמרן, הבשל והבוסרי, הנשי והגברי
שברגע של יום והנאה
יוצרים נוף מרהיב של חוויה אנושית
חד-פעמית – וזה מה שאתם רואים"

כתב: אלחנן שרון, ערכה: קרין כהן

תודות:
- בטוח גרר: אופנוגרר – ובפרט לגולן על הנוכחות הנעימה.
- עזרה בתכנון המסלול: ערן בן אליא וצביקה נחשון 
- פרסום הטיול – אורן קוסלובסקי
- הדפסת דפי תוכנית: אראל סמו ויובל קנון
- ווסטים – אורן קוסלובסקי וענבר קרנר  
- חובש: אריאל קליין
- מובילה (בשיתוף) – קרין כהן
- מאסף – עדן זליבנסקי ורוני פרגר
-  תמיכה לוגיסטית –  יובל קנון ורוני פרגר
- מרשלים – אבי מזרחי, אראל סמו, גיל איתן, יובל קנון, צביקה רבינוביץ ותום רוטגר
- הערות קונסטרוקטיביות – ארזה פז ויעקב ארנשטט
ואם שכחתי מישהו - סליחה 

אלחנן שרון